title: Komisijas Īstenošanas regula (ES) Nr. 1373/2013 ( 2013. gada 19. decembris ), ar ko nosaka sīki izstrādātus noteikumus eksporta licenču sistēmas īstenošanai cūkgaļas nozarē

text:
               20.12.2013

               LV

               Eiropas Savienības Oficiālais Vēstnesis

               L 346/29

         KOMISIJAS ĪSTENOŠANAS REGULA (ES) Nr. 1373/2013
   (2013. gada 19. decembris),
   ar ko nosaka sīki izstrādātus noteikumus eksporta licenču sistēmas īstenošanai cūkgaļas nozarē
   (kodificēta redakcija)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (1), un jo īpaši tās 161. panta 3. punktu, 170. panta pirmo daļu un 192. panta 2. punktu saistībā ar 4. pantu,
   tā kā:

               (1)

               Komisijas 2003. gada 28. augusta Regula (EK) Nr. 1518/2003, ar ko nosaka sīki izstrādātus noteikumus izvešanas atļauju sistēmas īstenošanai cūkgaļas nozarē (2), ir vairākas reizes būtiski grozīta (3). Skaidrības un praktisku iemeslu dēļ minētā regula ir jākodificē.

               (2)

               Būtu jāizstrādā īpaši īstenošanas noteikumi eksporta licencēm cūkgaļas nozarē, kuros papildus noteikumiem, kas iekļauti Komisijas 2008. gada 23. aprīļa Regulā (EK) Nr. 376/2008, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem (4), jo īpaši jāietver pieteikumu iesniegšanas noteikumi un jāparedz, kāda informācija būtu jānorāda pieteikumos un licencēs.

               (3)

               Lai panāktu pienācīgu eksporta licenču sistēmas pārvaldību, būtu jānosaka eksporta licenču nodrošinājuma apmēri šajā sistēmā. Ņemot vērā spekulāciju iespējamību, kas raksturīga šai sistēmai cūkgaļas nozarē, būtu jāaizliedz nodot eksporta licences citām personām un būtu jāizstrādā precīzi nosacījumi, ar kādiem tirgus dalībnieki var izmantot minēto sistēmu.

               (4)

               Saskaņā ar Regulas (EK) Nr. 1234/2007 169. pantu to saistību izpilde attiecībā uz eksporta apjomu, kuras izriet no atbilstīgi Līguma 218. pantam noslēgtajiem nolīgumiem, tiek nodrošināta ar eksporta licencēm. Tādēļ būtu sīki jāizstrādā pieteikumu iesniegšanas un licenču izdošanas grafiks.

               (5)

               Turklāt lēmums par eksporta licenču pieteikumiem būtu jāpaziņo tikai pēc tam, kad ir beidzies to izskatīšanas laiks. Šajā laikā Komisijai būtu jāvar novērtēt daudzumus, uz ko attiecas pieteikums, un paredzamos izdevumus, kā arī vajadzības gadījumā veikt īpašus pasākumus, jo īpaši attiecībā uz neizskatītajiem pieteikumiem. Tirgus dalībnieku interesēs ir paredzēt iespēju atsaukt licences pieteikumu pēc tam, kad ir noteikts akceptējamā daudzuma koeficients.

               (6)

               Lai nodrošinātu licenču sistēmas pārvaldību, Komisijas rīcībā būtu jābūt precīzām ziņām par licenču pieteikumiem un par izdoto licenču izmantošanu. Efektīvas pārvaldības labad būtu jāparedz, ka dalībvalstis izmanto informācijas sistēmu atbilstoši Komisijas 2009. gada 31. augusta Regulai (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (5).

               (7)

               Ja pieteikumi attiecas uz daudzumiem, kas nepārsniedz 25 tonnas, eksporta licence, ja tirgus dalībnieks to pieprasa, būtu jāizdod tūlīt. Tādā gadījumā uz šīm licencēm neattiecas nekādi Komisijas paredzētie īpašie pasākumi.

               (8)

               Lai varētu nodrošināt izvedamo daudzumu precīzu kontroli, būtu jāparedz atkāpe no noteikumiem par Regulā (EK) Nr. 376/2008 paredzētajām pielaidēm.

               (9)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Izvedot cūkgaļas nozares produktus, par kuriem tiek pieprasīta eksporta kompensācija, vienmēr uzrāda eksporta licenci ar iepriekš noteiktu kompensāciju.
   2. pants
   1.   Eksporta licences ir derīgas 90 dienas no to faktiskās izdošanas dienas Regulas (EK) Nr. 376/2008 22. panta 2. punkta nozīmē.
   2.   Licences pieteikuma un licences 15. iedaļā ir produkta apraksts un 16. iedaļā – produkta 12 ciparu kods, kas norādīts lauksaimniecības produktu nomenklatūrā eksporta kompensācijām.
   3.   Regulas (EK) Nr. 376/2008 13. panta 1. punkta otrajā daļā minētās produktu kategorijas un eksporta licenču nodrošinājuma apmēri ir norādīti šīs regulas I pielikumā.
   4.   Licences pieteikuma un licences 20. iedaļā ir vismaz viens no II pielikumā minētajiem ierakstiem.
   3. pants
   1.   Eksporta licenču pieteikumus var iesniegt kompetentajām iestādēm katru nedēļu no pirmdienas līdz piektdienai.
   2.   Eksporta licenču pieteikumu iesniedzēji ir fiziskas vai juridiskas personas, kas pieteikuma iesniegšanas laikā var pierādīt dalībvalsts kompetentajai iestādei, ka tā vismaz pēdējos 12 mēnešus nodarbojusies ar tirdzniecību cūkgaļas nozarē. Pieteikumus tomēr nedrīkst iesniegt mazumtirdzniecības un sabiedriskās ēdināšanas uzņēmumi, kas produktus pārdod tiešajiem patērētājiem.
   3.   Eksporta licences izdod nākamajā trešdienā pēc 1. punktā minētā laika ar noteikumu, ka Komisija nav veikusi kādu no 4. punktā minētajiem īpašajiem pasākumiem.
   4.   Ja eksporta licenču izsniegšana izraisītu vai varētu izraisīt pieejamo budžeta līdzekļu pārsniegšanu vai ar kompensāciju izvedamo maksimālo daudzumu izsmelšanu attiecīgajā laika posmā, ņemot vērā robežlielumus, kas paredzēti Regulas (EK) Nr. 1234/2007 169. pantā, vai arī ja eksporta licenču izsniegšana neļautu nodrošināt eksporta nepārtrauktību attiecīgā perioda atlikušajā daļā, Komisija var:

               a)

               noteikt vienotu procentuālo daļu pieprasīto daudzumu akceptēšanai;

               b)

               noraidīt pieteikumus, par kuriem vēl nav piešķirtas licences;

               c)

               atlikt licences pieteikumu iesniegšanu uz laiku līdz piecām darbdienām; šo termiņu var pagarināt saskaņā ar Regulas (EK) Nr. 1234/2007 195. panta 2. punktā minēto procedūru.

         Pirmās daļas c) punktā minētajā gadījumā licenču pieteikumi, kas iesniegti slēgtajā periodā, nav derīgi.
   Pirmā daļā minētos pasākumus var īstenot vai piemērot atkarībā no produkta kategorijas un galamērķa.
   5.   Šā panta 4. punktā paredzētie pasākumi var tikt pieņemti arī tad, ja eksporta licenču pieteikumi attiecas uz daudzumiem, kas pārsniedz vai var pārsniegt parastos daudzumus vienam galamērķim, un ja pieprasīto licenču izsniegšana ietver spekulācijas, uzņēmumu lobēšanas vai attiecīgās apmaiņas vai iekšējā tirgus traucējumu risku.
   6.   Ja daudzumus, kas norādīti pieteikumā, noraida vai samazina, nodrošinājumu uzreiz atmaksā par visiem daudzumiem, par ko noraidīti pieteikumi.
   7.   Neatkarīgi no 3. punkta, ja vienota procentuālā daļa, kas noteikta akceptēšanai, ir mazāka par 80 %, licenci izdod ne vēlāk kā vienpadsmitajā darbdienā pēc procentuālās daļas publicēšanas Eiropas Savienības Oficiālajā Vēstnesī. Desmit darbdienu laikā pēc tās publicēšanas tirgus dalībnieks var:

               a)

               atsaukt pieteikumu, uzreiz saņemot atpakaļ nodrošinājumu; vai

               b)

               pieprasīt uzreiz izdod viņam licenci, un šajā gadījumā kompetentā iestāde to izdod nekavējoties, bet ne agrāk kā parastajā izdošanas dienā attiecīgajā nedēļā.

         8.   Atkāpjoties no 3. punkta, Komisija var noteikt, ka eksporta licences izdod citā dienā, ja trešdienā tas nav iespējams.
   4. pants
   1.   Ja produktu daudzums nepārsniedz 25 tonnas, uz licences pieteikumu pēc tirgus dalībnieka ierosinājuma neattiecina īpašos pasākumus, kas minēti 3. panta 4. punktā, un licences, par ko iesniegts pieteikums, izdod uzreiz.
   Šādos gadījumos neatkarīgi no 2. panta 1. punkta licenču derīguma termiņš nepārsniedz piecas darbdienas no faktiskās izsniegšanas dienas Regulas (EK) Nr. 376/2008 22. panta 2. punkta nozīmē un licenču pieteikumu un licenču 20. iedaļā iekļauj vienu no III pielikumā minētajiem ierakstiem.
   2.   Vajadzības gadījumā Komisija var apturēt šā panta piemērošanu.
   5. pants
   Eksporta licences nav nododamas citām personām.
   6. pants
   1.   Daudzums, kas izvests, ievērojot Regulas (EK) Nr. 376/2008 7. panta 4. punktā minēto pielaidi, nedod tiesības uz kompensāciju.
   2.   Licences 22. iedaļā ir vismaz viens no IV pielikumā minētajiem ierakstiem.
   7. pants
   1.   Katru piektdienu dalībvalstis paziņo Komisijai šādu informāciju:

               a)

               1. pantā minētie eksporta licenču pieteikumi, kas iesniegti vienā un tajā pašā nedēļā no pirmdienas līdz piektdienai, norādot, vai uz tiem attiecas vai neattiecas 4. panta noteikumi;

               b)

               daudzumi, kas norādīti iepriekšējā trešdienā izdotajās eksporta licencēs, izņemot licences, kuras izdotas uzreiz saskaņā ar 4. pantu;

               c)

               daudzumi, kas norādīti eksporta licenču pieteikumos, kuri iepriekšējā nedēļā atsaukti atbilstoši 3. panta 7. punktam.

         2.   Paziņojumā par 1. punkta a) apakšpunktā minētajiem pieteikumiem norāda:

               a)

               produktu svaru katrā 2. panta 3. punktā minētajā kategorijā;

               b)

               katras kategorijas daudzumu sadalījumu pēc galamērķa, ja kompensācijas likme ir atkarīga no galamērķa;

               c)

               piemērojamo kompensācijas likmi;

               d)

               katrai kategorijai iepriekš noteikto kopējo kompensācijas summu (EUR).

         3.   Dalībvalstis katru mēnesi, beidzoties eksporta licenču derīguma termiņam, paziņo Komisijai neizmantoto eksporta licenču skaitu.
   4.   Šajā regulā minētos paziņojumus, arī “nulles” paziņojumus, sniedz saskaņā ar Regulu (EK) Nr. 792/2009.
   8. pants
   Regulu (EK) Nr. 1518/2003 atceļ.
   Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas VI pielikumā.
   9. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 19. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 217, 29.8.2003., 35. lpp.

      (3)  Skatīt V pielikumu.

      (4)  OV L 114, 26.4.2008., 3. lpp.

      (5)  OV L 228, 1.9.2009., 3. lpp.

      I PIELIKUMS

                  Lauksaimniecības produktu nomenklatūras eksporta kompensāciju produktu kods (1)

                  Kategorija

                  Nodrošinājuma apmērs (EUR/100 kg) tīrsvars

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  Komisijas Regula (EEK) Nr. 3846/87 (OV L 366, 24.12.1987., 1. lpp.), sektors 6.

      II PIELIKUMS

         Ieraksti, kas minēti 4. panta 2. punktā

                  —

                  :

                  Bulgāru valodā

                  :

                  Регламент за изпълнение (ЕC) Nr. […]

                  —

                  :

                  Spāņu valodā

                  :

                  Reglamento de Ejecución (UE) no […]

                  —

                  :

                  Čehu valodā

                  :

                  Prováděcí nařízení (EU) č. […]

                  —

                  :

                  Dāņu valodā

                  :

                  Gennemførelsesforordning (EU) nr. […]

                  —

                  :

                  Vācu valodā

                  :

                  Durchführungsverordnung (EU) Nr. […]

                  —

                  :

                  Igauņu valodā

                  :

                  Rakendusmäärus (EL) nr […]

                  —

                  :

                  Grieķu valodā

                  :

                  Εκτελεστικός κανονισμός (ΕΕ) αριθ. […]

                  —

                  :

                  Angļu valodā

                  :

                  Implementing Regulation (EU) No […]

                  —

                  :

                  Franču valodā

                  :

                  Règlement d’exécution (UE) no […]

                  —

                  :

                  Horvātu valodā

                  :

                  Provedbena uredba (EU) br. […]

                  —

                  :

                  Itāļu valodā

                  :

                  Regolamento di esecuzione (UE) n. […]

                  —

                  :

                  Latviešu valodā

                  :

                  Īstenošanas regula (ES) Nr. […]

                  —

                  :

                  Lietuviešu valodā

                  :

                  Įgyvendinimo reglamentas (ES) Nr. […]

                  —

                  :

                  Ungāru valodā

                  :

                  …/…/EU végrehajtási rendelet

                  —

                  :

                  Maltiešu valodā

                  :

                  Regolament ta’ Implimentazzjoni (UE) Nru […]

                  —

                  :

                  Nīderlandiešu valodā

                  :

                  Uitvoeringsverordening (EU) nr. […]

                  —

                  :

                  Poļu valodā

                  :

                  Rozporządzenie wykonawcze (UE) nr […]

                  —

                  :

                  Portugāļu valodā

                  :

                  Regulamento de Execução (UE) n.o […]

                  —

                  :

                  Rumāņu valodā

                  :

                  Regulamentul de punere în aplicare (UE) nr. […]

                  —

                  :

                  Slovāku valodā

                  :

                  Vykonávacie nariadenie (EÚ) č. […]

                  —

                  :

                  Slovēņu valodā

                  :

                  Izvedbena uredba (EU) št. […]

                  —

                  :

                  Somu valodā

                  :

                  Täytäntöönpanoasetus (EU) N:o […]

                  —

                  :

                  Zviedru valodā

                  :

                  Genomförandeförordning (EU) nr […]

      III PIELIKUMS

         Ieraksti, kas minēti 4. panta 1. punkta otrajā daļā

                  —

                  :

                  Bulgāru valodā

                  :

                  Лицензия, валидна пет работни дни

                  —

                  :

                  Spāņu valodā

                  :

                  Certificado válido durante cinco días hábiles

                  —

                  :

                  Čehu valodā

                  :

                  Licence platná pět pracovních dní

                  —

                  :

                  Dāņu valodā

                  :

                  Licens, der er gyldig i fem arbejdsdage

                  —

                  :

                  Vācu valodā

                  :

                  Fünf Arbeitstage gültige Lizenz

                  —

                  :

                  Igauņu valodā

                  :

                  Litsents kehtib viis tööpäeva

                  —

                  :

                  Grieķu valodā

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  Angļu valodā

                  :

                  Licence valid for five working days

                  —

                  :

                  Franču valodā

                  :

                  Certificat valable cinq jours ouvrables

                  —

                  :

                  Horvātu valodā

                  :

                  Dozvola vrijedi pet radnih dana

                  —

                  :

                  Itāļu valodā

                  :

                  Titolo valido cinque giorni lavorativi

                  —

                  :

                  Latviešu valodā

                  :

                  Licences derīguma termiņš ir piecas darbdienas

                  —

                  :

                  Lietuviešu valodā

                  :

                  Licencijos galioja penkias darbo dienas

                  —

                  :

                  Ungāru valodā

                  :

                  Öt munkanapig érvényes tanúsítvány

                  —

                  :

                  Maltiešu valodā

                  :

                  Liċenza valida għal ħamest ijiem tax-xogħol

                  —

                  :

                  Nīderlandiešu valodā

                  :

                  Certificaat met een geldigheidsduur van vijf werkdagen

                  —

                  :

                  Poļu valodā

                  :

                  Pozwolenie ważne pięć dni roboczych

                  —

                  :

                  Portugāļu valodā

                  :

                  Certificado de exportação válido durante cinco dias úteis

                  —

                  :

                  Rumāņu valodā

                  :

                  Licență valabilă timp de cinci zile lucrătoare

                  —

                  :

                  Slovāku valodā

                  :

                  Licencia platí päť pracovných dní

                  —

                  :

                  Slovēņu valodā

                  :

                  Dovoljenje velja 5 delovnih dni

                  —

                  :

                  Somu valodā

                  :

                  Todistus on voimassa viisi työpäivää

                  —

                  :

                  Zviedru valodā

                  :

                  Licensen är giltig fem arbetsdagar

      IV PIELIKUMS

         Ieraksti, kas minēti 6. panta 2. punktā

                  —

                  :

                  Bulgāru valodā

                  :

                  Възстановяване, валидно за […] тона (количество, за което е издадена лицензията).

                  —

                  :

                  Spāņu valodā:

                  :

                  Restitución válida por […] toneladas (cantidad por la que se expida el certificado).

                  —

                  :

                  Čehu valodā

                  :

                  Náhrada platná pro […] tun (množství, pro které je licence vydána).

                  —

                  :

                  Dāņu valodā

                  :

                  Restitutionen omfatter […] t (den mængde, licensen vedrører).

                  —

                  :

                  Vācu valodā

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  Igauņu valodā

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  Grieķu valodā

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  Angļu valodā

                  :

                  Refund valid for […] tonnes (quantity for which the licence is issued).

                  —

                  :

                  Franču valodā

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  Horvātu valodā:

                  :

                  Subvencija vrijedi za […] tona (količina za koju je izdana dozvola).

                  —

                  :

                  Itāļu valodā

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  Latviešu valodā

                  :

                  Kompensācija ir spēkā attiecībā uz […] tonnām (daudzums, par kuru ir izsniegta licence).

                  —

                  :

                  Lietuviešu valodā

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  Ungāru valodā

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  Maltiešu valodā

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  Nīderlandiešu valodā

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  Poļu valodā

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  Portugāļu valodā

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  Rumāņu valodā

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  Slovāku valodā

                  :

                  Náhrada je platná pre […] ton (množstvo, pre ktoré bola vydaná licencia).

                  —

                  :

                  Slovēņu valodā

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  Somu valodā

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  Zviedru valodā

                  :

                  Ger rätt till exportbidrag för […] ton (den kvantitet för vilken licensen utfärdats).

      V PIELIKUMS

         Atceltā regula ar sekojošo grozījumu sarakstu

                  Komisijas Regula (EK) Nr. 1518/2003
                  (OV L 217, 29.8.2003., 35. lpp.)

                  Komisijas Regula (EK) Nr. 130/2004
                  (OV L 19, 27.1.2004., 14. lpp.)

                  Komisijas Regula (EK) Nr. 1361/2004
                  (OV L 253, 29.7.2004., 9. lpp.)

                  Komisijas Regula (EK) Nr. 1713/2006
                  (OV L 321, 21.11.2006., 11. lpp.)

                  tikai 12. pants

                  Komisijas Regula (ES) Nr. 557/2010
                  (OV L 159, 25.6.2010., 13. lpp.)

                  tikai 1. pants

                  Komisijas Regula (ES) Nr. 519/2013
                  (OV L 158, 10.6.2013., 74. lpp.)

                  tikai pielikuma 6.G.2. punkts

      VI PIELIKUMS

         Atbilstības tabula

                  Regula (EK) Nr. 1518/2003

                  Šī regula

                  1. pants

                  1. pants

                  2. panta 1. punkta pirmā daļa

                  2. panta 1. punkts

                  2. panta 1. punkta otrā daļa

                  —

                  2. panta 2. un 3. punkts

                  2. panta 2. un 3. punkts

                  2. panta 4. punkta ievadvārdi

                  2. panta 4. punkts

                  2. panta 4. punkta pirmais līdz vienpadsmitais ievilkums

                  II pielikums

                  3. panta 1. līdz 4. punkts

                  3. panta 1. līdz 4. punkts

                  3. panta 4.a punkts

                  3. panta 5. punkts

                  3. panta 5. punkts

                  3. panta 6. punkts

                  3. panta 6. punkts

                  3. panta 7. punkts

                  3. panta 7. punkts

                  3. panta 8. punkts

                  4. un 5. pants

                  4. un 5. pants

                  6. panta 1. punkts

                  6. panta 1. punkts

                  6. panta 2. punkta ievadvārdi

                  6. panta 2. punkts

                  6. panta 2. punkta pirmais līdz vienpadsmitais ievilkums

                  IV pielikums

                  7. pants

                  7. pants

                  8. pants

                  —

                  —

                  8. pants

                  9. pants

                  9. pants

                  I pielikums

                  I pielikums

                  Ia pielikums

                  III pielikums

                  III pielikums

                  —

                  IV pielikums

                  —

                  —

                  V pielikums

                  —

                  VI pielikums


title: Komisijas Īstenošanas regula (ES) Nr. 739/2011 ( 2011. gada 27. jūlijs ), ar kuru groza I pielikumu Eiropas Parlamenta un Padomes Regulai (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu  Dokuments attiecas uz EEZ

text:
               28.7.2011

               LV

               Eiropas Savienības Oficiālais Vēstnesis

               L 196/3

         KOMISIJAS ĪSTENOŠANAS REGULA (ES) Nr. 739/2011
   (2011. gada 27. jūlijs),
   ar kuru groza I pielikumu Eiropas Parlamenta un Padomes Regulai (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 17. panta 1. punktu,
   tā kā:

               (1)

               Regula (EK) Nr. 854/2004 paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu. Konkrētāk, minētās regulas I pielikuma I sadaļas II nodaļas B, D un F daļā, II sadaļas I un V nodaļā, kā arī III sadaļas II nodaļā vairākos noteikumos attiecībā uz gaļas inspekciju minētas atsauces uz slimībām, kas iekļautas Pasaules Dzīvnieku veselības organizācijas (OIE) A un B sarakstā.

               (2)

               Ir mainījusies OIE sistēma slimību klasificēšanai un uzskaitei. A un B saraksti ir aizstāti ar vienu OIE sarakstu, turklāt Savienības tiesību aktos tagad ir ņemti vērā OIE ieteikumi. Tā rezultātā lielākā daļa atsauču uz minētajiem sarakstiem ir liekas. Tāpēc ir lietderīgi grozīt attiecīgos noteikumus minētās regulas I pielikuma I, II un III sadaļā, pirmskaušanas apskates vai pēckaušanas ekspertīzes vai jebkādu citu ar inspekcijām saistītu darbību mērķiem līdzšinējās atsauces aizstājot ar atsaucēm uz dzīvnieku slimībām, kas ietvertas Savienības tiesību aktos, izņemot gadījumus, kad ir dota atsauce uz pagaidām nezināmām slimībām, kuru izcelsme ir trešās valstīs.

               (3)

               Padomes 2002. gada 16. decembra Direktīvā 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (2), noteikts, ka dzīvnieku izcelsmes produktus iegūst no dzīvniekiem, kas nav no saimniecības, uzņēmuma, teritorijas vai teritorijas daļas, uz kuru attiecas dzīvnieku veselības ierobežojumi. Minētās direktīvas I pielikumā uzskaitīti Savienības tiesību akti, kas ietver kontroles pasākumus attiecībā uz konkrētām dzīvnieku slimībām, kuras ietekmē dzīvnieku izcelsmes produktu tirdzniecību. Konsekvences labad dzīvnieku izcelsmes produktu tirdzniecība jāierobežo tikai ar dzīvnieku veselību saistītu iemeslu dēļ, pamatojoties uz I pielikumā minētajiem Savienības tiesību aktiem.

               (4)

               Lai svaigu mājputnu gaļu varētu laist tirgū lietošanai pārtikā, saskaņā ar II pielikuma E daļu Eiropas Parlamenta un Padomes 2003. gada 17. novembra Regulā (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli (3) salmonellu nedrīkst konstatēt 25 gramos svaigas mājputnu gaļas. Tomēr minētajā daļā noteikts, ka šāds kritērijs neattiecas uz svaigu mājputnu gaļu, ko paredzēts pakļaut rūpnieciskai termiskai apstrādei vai citai apstrādei, lai iznīcinātu salmonellu. Regulas (EK) Nr. 854/2004 I pielikuma II sadaļas V nodaļas 2. punktā paredzēts, ka valsts pilnvarots veterinārārsts var noteikt prasības attiecībā uz konkrētas gaļas izmantošanu. Lai valsts pilnvarots veterinārārsts varētu pieprasīt veikt rūpniecisku termisku apstrādi vai citu apstrādi, lai iznīcinātu salmonellu, ir jāgroza II sadaļas V nodaļas 2. punkts.

               (5)

               Attiecīgi ir jāgroza Regulas (EK) Nr. 854/2004 I pielikums.

               (6)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 854/2004 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 27. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 139, 30.4.2004., 206. lpp.

      (2)  OV L 18, 23.1.2003., 11. lpp.

      (3)  OV L 325, 12.12.2003., 1. lpp.

      PIELIKUMS
      Regulas (EK) Nr. 854/2004 I pielikumu groza šādi:

                  1)

                  pielikuma I sadaļas II nodaļu groza šādi:

                              a)

                              attiecīgās nodaļas B daļas 2. punkta b) apakšpunktu aizstāj ar šādu:

                                          “b)

                                          par jebkādiem apstākļiem, kuri varētu nelabvēlīgi ietekmēt cilvēku vai dzīvnieku veselību, pievēršot īpašu uzmanību tādu zoonožu un dzīvnieku slimību atklāšanai, attiecībā uz kurām Savienības tiesību aktos ir paredzēti dzīvnieku veselības noteikumi.”;

                              b)

                              attiecīgās nodaļas D daļas 1. punktu aizstāj ar šādu:

                                          “1.

                                          Liemeņiem un tiem pievienotajiem subproduktiem pēc nokaušanas nekavējoties jāveic pēckaušanas veterinārā ekspertīze. Jāapskata visas ārējās virsmas. Šādam nolūkam var būt nepieciešama minimāla liemeņa un subproduktu apstrāde vai īpašas tehniskas iekārtas. Īpaša uzmanība jāpievērš tādu zoonožu un dzīvnieku slimību atklāšanai, attiecībā uz kurām Savienības tiesību aktos ir paredzēti dzīvnieku veselības noteikumi. Kaušanas līnijas ātrumam un ekspertīzi veicošo darbinieku skaitam jābūt tādam, lai varētu pienācīgi veikt ekspertīzi.”;

                              c)

                              attiecīgās nodaļas F daļas 1. punkta d) apakšpunktu aizstāj ar šādu:

                                          “d)

                                          tādu dzīvnieku slimību atklāšanu, attiecībā uz kurām Savienības tiesību aktos ir paredzēti dzīvnieku veselības noteikumi.”;

                  2)

                  pielikuma II sadaļu groza šādi:

                              a)

                              attiecīgās sadaļas I nodaļas 4. punktu aizstāj ar šādu:

                                          “4.

                                          Ja valsts pilnvarotajam veterinārārstam, veicot pirmskaušanas apskati vai pēckaušanas veterināro ekspertīzi, vai jebkādu citu inspekcijas darbību, rodas aizdomas par tādu dzīvnieku slimību infekcijas izraisītāju esamību, attiecībā uz kurām Savienības tiesību aktos ir paredzēti dzīvnieku veselības noteikumi, valsts pilnvarotajam veterinārārstam attiecīgi jāinformē kompetentā iestāde un abiem jāveic visi nepieciešamie pasākumi un piesardzības pasākumi, lai saskaņā ar spēkā esošajiem Savienības tiesību aktiem novērstu infekcijas izraisītāja iespējamo izplatīšanos.”;

                              b)

                              attiecīgās sadaļas V nodaļu groza šādi:

                                          i)

                                          attiecīgās nodaļas 1. punkta e) apakšpunktu aizstāj ar šādu:

                                                      “e)

                                                      ir iegūta no dzīvniekiem, kurus skārušas dzīvnieku slimības, attiecībā uz kurām Savienības tiesību aktos ir paredzēti dzīvnieku veselības noteikumi, kas minēti Padomes Direktīvas 2002/99/EK (1) I pielikumā, izņemot gadījumus, kad gaļa ir iegūta saskaņā ar īpašām attiecīgajā tiesību aktā paredzētām prasībām, un ja vien IV iedaļā nav paredzēts citādi;

                                          ii)

                                          attiecīgās nodaļas 2. punktu aizstāj ar šādu:

                                                      “2.

                                                      Valsts pilnvarots veterinārārsts var noteikt prasības attiecībā uz tādas gaļas izmantošanu:

                                                                  a)

                                                                  kura iegūta no dzīvniekiem, kas ārkārtas kārtībā nokauti ārpus kautuves; vai

                                                                  b)

                                                                  kura iegūta no saimēm, kurās pirms laišanas tirgū tiks veikta gaļas apstrāde saskaņā ar Regulas (EK) Nr. 2160/2003 II pielikuma E daļu.”;

                  3)

                  pielikuma III sadaļas II nodaļas 3. punkta e) un f) apakšpunktu aizstāj ar šādiem:

                              “e)

                              tādu slimību uzliesmojuma gadījumā, attiecībā uz kurām Savienības tiesību aktos ir paredzēti dzīvnieku veselības noteikumi. Tas attiecas uz dzīvniekiem, kas ir uzņēmīgi pret konkrēto attiecīgo slimību un kas ir no konkrēta reģiona, kā definēts Padomes Direktīvas 64/432/EEK (2) 2. pantā;

                              f)

                              ja nepieciešamas stingrākas kontroles, lai ņemtu vērā jaunas slimības vai konkrētas slimības, kas iekļautas OIE sarakstā.

         (1)  OV L 18, 23.1.2003., 11. lpp.”;

         (2)  OV 121, 29.7.1964., 1977./64. lpp.”


title: Komisijas Regula (ES) Nr. 234/2011 ( 2011. gada 10. marts ), ar kuru īsteno Eiropas Parlamenta un Padomes Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem  Dokuments attiecas uz EEZ

text:
               11.3.2011

               LV

               Eiropas Savienības Oficiālais Vēstnesis

               L 64/15

         KOMISIJAS REGULA (ES) Nr. 234/2011
   (2011. gada 10. marts),
   ar kuru īsteno Eiropas Parlamenta un Padomes Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (1), un jo īpaši tās 9. panta 1. punktu,
   pēc apspriešanās ar Eiropas Pārtikas nekaitīguma iestādi saskaņā ar Regulas (EK) Nr. 1331/2008 9. panta 2. punktu,
   tā kā:

               (1)

               ar Regulu (EK) Nr. 1331/2008 ir noteikta reglamentēta kārtība, kādā atjaunina to vielu sarakstus, kuru laišana tirgū ES ir atļauta saskaņā ar Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (2), Eiropas Parlamenta un Padomes 2008. gada 16. decembra Regulu (EK) Nr. 1332/2008 par pārtikas fermentiem (3) un Eiropas Parlamenta un Padomes 2008. gada 16. decembra Regulu (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās (4) (turpmāk “pārtikas nozares tiesību akti”).

               (2)

               Atbilstoši Regulas (EK) Nr. 1331/2008 9. pantam Komisija pieņem īstenošanas noteikumus attiecībā uz to pieteikumu saturu, sagatavošanu un iesniegšanu, kuros lūgts atjaunināt ES sarakstus saskaņā ar katru pārtikas nozares tiesību aktu, pieteikumu derīguma pārbaudes kārtību un Eiropas Pārtikas nekaitīguma iestādes (“turpmāk Iestāde”) atzinumā iekļaujamās informācijas veidu.

               (3)

               Lai atjauninātu sarakstus, jāpārliecinās, ka vielas izmantošanas veids atbilst vispārīgajiem un īpašajiem izmantošanas nosacījumiem, kas paredzēti attiecīgajos pārtikas nozares tiesību aktos.

               (4)

               Iestāde 2009. gada 9. jūlijā ir pieņēmusi zinātnisku atzinumu par informācijas prasībām pārtikas piedevu atļauju pieteikumu izvērtēšanai (5). Šī informācija būtu jāsniedz, ja pieteikums attiecas uz jaunas pārtikas piedevas izmantošanu. Ja pieteikums attiecas uz jau atļautas pārtikas piedevas izmantošanas nosacījumu grozījumiem vai jau atļautas pārtikas piedevas specifikāciju grozījumiem, riska novērtēšanai vajadzīgie dati, ņemot vērā pieteikuma iesniedzēja pamatojumu, var nebūt nepieciešami.

               (5)

               Iestāde 2009. gada 23. jūlijā ir pieņēmusi zinātnisku atzinumu par informācijas prasībām pārtikas fermentu atļauju pieteikumu izvērtēšanai (6). Šī informācija būtu jāsniedz, ja pieteikums attiecas uz jauna pārtikas fermenta izmantošanu. Ja pieteikums attiecas uz jau atļauta pārtikas fermenta izmantošanas nosacījumu grozījumiem vai jau atļauta pārtikas fermenta specifikāciju grozījumiem, riska novērtēšanai vajadzīgie dati, ņemot vērā pieteikuma iesniedzēja pamatojumu, var nebūt nepieciešami.

               (6)

               Iestāde 2010. gada 19. maijā ir pieņēmusi zinātnisku atzinumu par informācijas prasībām attiecībā uz pārtikā un uz tās izmantojamu aromatizētāju riska novērtēšanu (7). Šī informācija būtu jāsniedz, ja pieteikums attiecas uz jauna aromatizētāja izmantošanu. Ja pieteikums attiecas uz jau atļauta aromatizētāja izmantošanas nosacījumu grozījumiem vai jau atļauta aromatizētāja specifikāciju grozījumiem, riska novērtēšanai vajadzīgie dati, ņemot vērā pieteikuma iesniedzēja pamatojumu, var nebūt nepieciešami.

               (7)

               Toksiskuma testi būtu jāveic saskaņā ar noteiktu standartu. Tāpēc jāievēro Eiropas Parlamenta un Padomes 2004. gada 11. februāra Direktīva 2004/10/EK par normatīvo un administratīvo aktu saskaņošanu attiecībā uz labas laboratoriju prakses principu piemērošanu un šo principu piemērošanas pārbaudi attiecībā uz ķīmisku vielu testēšanu (8). Ja šos testus veic ārpus ES teritorijas, būtu jāievēro ESAO labas laboratoriju prakses (LLP) principi (ESAO, 1998. g.) (9).

               (8)

               Pārtikas piedevu un pārtikas fermentu izmantošanai vienmēr būtu jābūt tehnoloģiski pamatotai. Attiecībā uz pārtikas piedevām pieteikumu iesniedzējiem turklāt būtu jāprecizē, kāpēc tehnoloģisko mērķi nevar sasniegt ar citiem ekonomiski un tehnoloģiski realizējamiem līdzekļiem.

               (9)

               Vielas izmantošana būtu jāatļauj, ja tā nemaldina patērētājus. Pieteikumu iesniedzējiem būtu jāprecizē, ka pieteikumā minētie izmantošanas veidi nemaldina patērētājus. Attiecībā uz pārtikas piedevām turklāt būtu jāprecizē, kādas priekšrocības un labumu tās dod patērētājiem.

               (10)

               Neskarot Regulas (EK) Nr. 1332/2008 9. pantu, Regulas (EK) Nr. 1333/2008 19. pantu un Regulas (EK) Nr. 1334/2008 13. pantu, Komisijai būtu jāpārbauda, vai pieteikums ir derīgs un ietilpst attiecīgā pārtikas nozares tiesību akta darbības jomā. Par riska novērtēšanai iesniegtās informācijas atbilstību attiecīgos gadījumos būtu jākonsultējas ar Iestādi un jāņem vērā tās viedoklis. Šīm pārbaudēm nebūtu jākavē pieteikuma izvērtēšana.

               (11)

               Iestādes atzinumā sniegtajai informācijai būtu jābūt pietiekamai, lai varētu noteikt, vai paredzētā vielas izmantošanas veida atļaušana nekaitē patērētājiem. Pamatojoties uz secinājumiem par vielas toksiskumu, attiecīgos gadījumos, iespējams, būtu jānosaka pieļaujamā dienas deva (PDD) skaitliskā izteiksmē, sniedzot informāciju par visu pārtikas produktu kategoriju uztura riska novērtējumu, tostarp par uztura risku neaizsargātām patērētāju grupām.

               (12)

               Pieteikuma iesniedzējam būtu jāņem vērā arī Iestādes sīki izstrādātās vadlīnijas, kas attiecas uz riska novērtēšanai vajadzīgo informāciju (“EFSA Vēstnesis” (10)).

               (13)

               Šajā regulā ņemtas vērā pašreizējās zinātnes un tehnikas atziņas. Komisija var pārskatīt šo regulu, ņemot vērā turpmākos sasniegumus šajā jomā un Iestādes zinātnisko vadlīniju pārskatītus vai papildinātus izdevumus.

               (14)

               Atsevišķā Komisijas un/vai Iestādes paziņojumā būtu jāsniedz praktiska informācija attiecībā uz pārtikas piedevu, pārtikas fermentu un aromatizētāju apstiprināšanas pieteikumiem, piemēram, jānorāda adreses, kontaktpersonas, dokumentu nosūtīšanas kārtība utt.

               (15)

               Jāparedz laikposms, lai pieteikumu iesniedzējiem dotu iespēju nodrošināt atbilstību šīs regulas noteikumiem.

               (16)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   I   NODAĻA

      VISPĀRĪGI NOTEIKUMI

   1. pants
   Darbības joma
   Šī regula attiecas uz pieteikumiem, kuri minēti 3. panta 1. punktā Regulā (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, pārtikas fermentiem un aromatizētājiem.
   II   NODAĻA

      PIETEIKUMA SATURS, SAGATAVOŠANA UN IESNIEGŠANA

   2. pants
   Pieteikuma saturs
   1.   Šīs regulas 1. pantā minētajā pieteikumā ietilpst:

               a)

               vēstule;

               b)

               tehniskā dokumentācija;

               c)

               dokumentācijas kopsavilkums.

         2.   Šā panta 1. punkta a) apakšpunktā minēto vēstuli sagatavo saskaņā ar pielikumā pievienoto paraugu.
   3.   Šā panta 1. punkta b) apakšpunktā minētajā tehniskajā dokumentācijā ietilpst:

               a)

               šīs regulas 4. pantā minētie administratīvie dati;

               b)

               šīs regulas 5., 6., 8. un 10. pantā minētie riska novērtēšanai vajadzīgie dati;

               c)

               šīs regulas 7., 9. un 11. pantā minētie riska pārvaldībai vajadzīgie dati.

         4.   Ja pieteikums attiecas uz jau atļautas pārtikas piedevas, pārtikas fermenta vai aromatizētāja izmantošanas nosacījumu grozījumiem, visi 5.–11. pantā minētie dati var nebūt nepieciešami. Pieteikuma iesniedzējs iesniedz pārbaudāmu pamatojumu, kurā paskaidro, kāpēc paredzētās pārmaiņas neietekmē esošā riska novērtējuma rezultātus.
   5.   Ja pieteikums attiecas uz jau atļautas pārtikas piedevas, pārtikas fermenta vai aromatizētāja specifikāciju grozījumiem:

               a)

               informācija var aprobežoties ar lūguma pamatojumu un specifikāciju grozījumiem;

               b)

               pieteikuma iesniedzējs iesniedz pārbaudāmu pamatojumu, kurā paskaidro, kāpēc paredzētās pārmaiņas neietekmē esošā riska novērtējuma rezultātus.

         6.   Šā panta 1. punkta c) apakšpunktā minētajā dokumentācijas kopsavilkumā iekļauj argumentētu apliecinājumu par to, ka produkta izmantošana atbilst nosacījumiem, kas paredzēti:

               a)

               Regulas (EK) Nr. 1332/2008 6. pantā vai

               b)

               Regulas (EK) Nr. 1333/2008 6., 7. un 8. pantā, vai

               c)

               Regulas (EK) Nr. 1334/2008 4. pantā.

         3. pants
   Sagatavošana un iesniegšana
   1.   Pieteikumus sūta Komisijai. Pieteikuma iesniedzējs ņem vērā Komisijas praktiskās vadlīnijas attiecībā uz pieteikumu iesniegšanu (tās publicē Veselības un patērētāju ģenerāldirektorāta tīmekļa vietnē (11)).
   2.   Pieteikumu iesniegšanas termiņš Regulas (EK) Nr. 1332/2008 17. pantā minētā pārtikas fermentu ES saraksta veidošanai ir 24 mēneši no šajā regulā noteikto īstenošanas pasākumu piemērošanas dienas.
   4. pants
   Administratīvie dati
   Šīs regulas 2. panta 3. punkta a) apakšpunktā minētie administratīvie dati ir:

               a)

               pieteikuma iesniedzēja (uzņēmuma, organizācijas utt.) nosaukums, adrese un kontaktinformācija;

               b)

               vielas ražotāja vai ražotāju (ja ražotājs atšķiras no pieteikuma iesniedzēja) nosaukums, adrese un kontaktinformācija;

               c)

               par dokumentāciju atbildīgās personas vārds, uzvārds, adrese un kontaktinformācija;

               d)

               dokumentācijas iesniegšanas datums;

               e)

               pieteikuma veids, t. i., vai tas attiecas uz pārtikas piedevu, pārtikas fermentu vai aromatizētāju;

               f)

               attiecīgos gadījumos – ķīmiskais nosaukums saskaņā ar IUPAC nomenklatūru;

               g)

               attiecīgos gadījumos – piedevas E numurs, kā noteikts ES tiesību aktos par pārtikas piedevām;

               h)

               attiecīgos gadījumos – norāde uz līdzīgiem atļautiem pārtikas fermentiem;

               i)

               attiecīgos gadījumos – aromatizējošās vielas FL numurs, kā noteikts ES tiesību aktos par aromatizētājiem;

               j)

               attiecīgos gadījumos – informācija par atļaujām, kas ietilpst Eiropas Parlamenta un Padomes 2003. gada 22. septembra Regulas (EK) Nr. 1829/2003 par ģenētiski modificētu pārtiku un barību darbības jomā (12);

               k)

               dokumentācijas satura rādītājs;

               l)

               dokumentu saraksts un cita informācija – pieteikuma iesniedzējs norāda pieteikumam pievienotās papildu dokumentācijas sējumu skaitu un nosaukumus, pievieno sīki izstrādātu priekšmetu rādītāju ar atsaucēm, kas norāda sējumu un lappuses;

               m)

               to dokumentācijas daļu saraksts, kas jāuzskata par konfidenciālām, – pieteikumu iesniedzēji norāda, kura informācija pēc to ieskatiem būtu uzskatāma par konfidenciālu, un sniedz pārbaudāmu pamatojumu saskaņā ar Regulas (EK) Nr. 1331/2008 12. pantu.

         5. pants
   Vispārīgi noteikumi par riska novērtēšanai vajadzīgajiem datiem
   1.   Papildu dokumentācija, kas iesniegta kopā ar pieteikumu vielas nekaitīguma novērtēšanai, ļauj veikt vispusīgu vielas riska novērtējumu un ļauj pārliecināties par to, ka viela nerada bažas par kaitējumu patērētāju veselībai Regulas (EK) Nr. 1332/2008 6. panta a) apakšpunkta, Regulas (EK) Nr. 1333/2008 6. panta 1. punkta a) apakšpunkta un Regulas (EK) Nr. 1334/2008 4. panta a) apakšpunkta izpratnē.
   2.   Pieteikuma dokumentācijā iekļauj visus pieejamos datus, kas attiecas uz riska novērtējumu (t. i., visu minēto publicēto atsauces dokumentu pilnu tekstu, nepublicēto oriģinālo pētījumu dokumentu kopiju pilnu tekstu).
   3.   Pieteikuma iesniedzējs ņem vērā jaunākos vadlīniju dokumentus, ko pieņēmusi vai apstiprinājusi Iestāde un kas pieejami pieteikuma iesniegšanas laikā (EFSA Vēstnesis).
   4.   Iesniedz datu vākšanā izmantotās procedūras dokumentāciju, tostarp literatūras meklēšanas stratēģijas aprakstu (norādot izdarītos pieņēmumus, izmantotos atslēgvārdus un datubāzes, aptverto laikposmu, ierobežošanas kritērijus utt.) un vispusīgu informāciju par meklēšanas rezultātiem.
   5.   Apraksta un pamato nekaitīguma novērtēšanas stratēģiju un atbilstošo testēšanas stratēģiju, sniedzot loģisku pamatojumu lēmumiem par konkrētu pētījumu un/vai informācijas iekļaušanu un neiekļaušanu.
   6.   Pēc Iestādes pieprasījuma pieteikuma iesniedzējs dara pieejamus nepublicēto pētījumu un, ja iespējams, publicēto pētījumu atsevišķos jēldatus, kā arī pārbaužu atsevišķos rezultātus.
   7.   Attiecībā uz katru bioloģisko un toksiskuma pētījumu pieteikuma iesniedzējs precizē, vai testējamais materiāls atbilst paredzētajai vai esošajai specifikācijai. Ja testējamais materiāls atšķiras no attiecīgās specifikācijas, pieteikuma iesniedzējs pierāda, ka šie dati attiecas uz aplūkojamo vielu.
   Toksiskuma pētījumus veic laboratorijās, kas atbilst Direktīvas 2004/10/EK prasībām; ja pētījumus veic ārpus ES teritorijas, ievēro ESAO labas laboratoriju prakses (LLP) principus. Pieteikuma iesniedzējs sniedz pierādījumus par to, ka šīs prasības ir ievērotas. Ja pētījumus neveic saskaņā ar standarta protokoliem, pieteikuma iesniedzējs nodrošina datu interpretāciju un pamato to atbilstību riska novērtējumam.
   8.   Pieteikuma iesniedzējs sniedz vispārēju secinājumu par paredzēto vielas izmantošanas veidu nekaitīgumu. Veic vispārēju novērtējumu par potenciālo risku cilvēku veselībai saistībā ar vielas zināmo vai iespējamo ietekmi uz cilvēka organismu.
   6. pants
   Pārtikas piedevu riska novērtēšanai vajadzīgie īpašie dati
   1.   Papildus datiem, kas sniedzami saskaņā ar 5. pantu, pieteikuma iesniedzējs sniedz informāciju par:

               a)

               piedevas identifikāciju un raksturlielumiem, tostarp paredzētajām specifikācijām un analītiskajiem datiem;

               b)

               attiecīgos gadījumos – daļiņu izmēriem, dažādu izmēru daļiņu izkārtojumu un citiem fizikāli ķīmiskajiem raksturlielumiem;

               c)

               ražošanas procesu;

               d)

               piejaukumu klātbūtni;

               e)

               stabilitāti, reakciju un dzīves ciklu pārtikas produktos, kuriem pievieno piedevu;

               f)

               attiecīgos gadījumos – esošajām atļaujām un riska novērtējumiem;

               g)

               paredzētajām standarta un maksimālajām devām ES sarakstā minētajās vai ierosinātās jaunās pārtikas produktu kategorijās vai konkrētos pārtikas produktos, kas pieder pie kādas no šīm kategorijām;

               h)

               uztura riska novērtējumu;

               i)

               bioloģiskajiem un toksiskuma datiem.

         2.   Iepriekš 1. punkta i) apakšpunktā minētie bioloģiskie un toksiskuma dati attiecas uz šādām galvenajām jomām:

               a)

               toksikokinētiku;

               b)

               subhronisku toksiskumu;

               c)

               genotoksiskumu;

               d)

               hronisku toksiskumu/kancerogēniskumu;

               e)

               reproduktīvo un attīstības toksiskumu.

         7. pants
   Pārtikas piedevu riska pārvaldībai vajadzīgie dati
   1.   Kopā ar pieteikumu iesniegtajā papildu dokumentācijā iekļauj informāciju, ko vajag, lai pārbaudītu, vai pastāv tehnoloģiski pamatoti mērķi, kurus nevar sasniegt ar citiem ekonomiski un tehnoloģiski realizējamiem līdzekļiem, un vai paredzētais izmantošanas veids nemaldina patērētājus Regulas (EK) Nr. 1333/2008 6. panta 1. punkta b) un c) apakšpunkta izpratnē.
   2.   Lai varētu veikt 1. punktā minētās pārbaudes, pieteikuma iesniedzējs sniedz atbilstošu un pietiekamu informāciju par:

               a)

               pārtikas piedevas identifikāciju, tostarp norādi uz esošajām specifikācijām;

               b)

               funkciju un tehnoloģiskajiem mērķiem, kas pamato paredzētās devas katrā pārtikas produktu kategorijā vai produktā, kuram tiek lūgta atļauja, un skaidrojumu, kāpēc šos mērķus praktiski nevar sasniegt ar citiem ekonomiski un tehnoloģiski realizējamiem līdzekļiem;

               c)

               pētījumiem par pārtikas piedevas iedarbīgumu vēlamā rezultāta panākšanai, lietojot paredzētajās devās;

               d)

               priekšrocībām un labumu patērētājiem. Pieteikuma iesniedzējs ņem vērā Regulas (EK) Nr. 1333/2008 6. panta 2. punktā izklāstītās prasības;

               e)

               pamatojumu, kāpēc piedevas izmantošana nemaldinās patērētājus;

               f)

               paredzētajām standarta un maksimālajām devām ES sarakstā minētajās vai ierosinātās jaunās pārtikas produktu kategorijās vai konkrētos pārtikas produktos, kas pieder pie kādas no šīm kategorijām;

               g)

               iedarbības novērtējumu, pamatojoties uz paredzētajām standarta un maksimālajām devām visās attiecīgajās kategorijās vai produktos;

               h)

               pārtikas piedevas daudzumu galīgajā pārtikas produktā, ko patērē patērētāji;

               i)

               analītiskajām metodēm, kas ļauj noteikt piedevas vai tās atlieku klātbūtni un daudzumu pārtikā;

               j)

               attiecīgos gadījumos – atbilstību īpašajiem nosacījumiem attiecībā uz saldinātājiem un krāsvielām, kas izklāstīti Regulas (EK) Nr. 1333/2008 7. un 8. pantā.

         8. pants
   Pārtikas fermentu riska novērtēšanai vajadzīgie īpašie dati
   1.   Papildus datiem, kas sniedzami saskaņā ar 5. pantu, pieteikuma iesniedzējs sniedz informāciju par:

               a)

               fermentu nosaukumiem, sinonīmiem, abreviatūrām un klasifikāciju;

               b)

               Fermentu komisijas piešķirto numuru;

               c)

               paredzētajām specifikācijām, tostarp izcelsmi;

               d)

               īpašībām;

               e)

               norādi uz līdzīgiem pārtikas fermentiem;

               f)

               izejmateriāliem;

               g)

               ražošanas procesu;

               h)

               stabilitāti, reakciju un dzīves ciklu pārtikas produktos, kuriem pievieno pārtikas fermentu;

               i)

               attiecīgos gadījumos – esošajām atļaujām un riska novērtējumiem;

               j)

               paredzētajiem izmantošanas veidiem pārtikā un attiecīgos gadījumos – paredzētajām standarta un maksimālajām devām;

               k)

               uztura riska novērtējumu;

               l)

               bioloģiskajiem un toksiskuma datiem.

         2.   Iepriekš 1. punkta l) apakšpunktā minētie bioloģiskie un toksiskuma dati attiecas uz šādām galvenajām jomām:

               a)

               subhronisku toksiskumu;

               b)

               genotoksiskumu.

         9. pants
   Pārtikas fermentu riska pārvaldībai vajadzīgie dati
   1.   Kopā ar pieteikumu iesniegtajā papildu dokumentācijā iekļauj informāciju, ko vajag, lai pārbaudītu, vai pastāv tehnoloģiski pamatoti mērķi un vai paredzētais izmantošanas veids nemaldina patērētājus Regulas (EK) Nr. 1332/2008 6. panta b) un c) apakšpunkta izpratnē.
   2.   Lai varētu veikt 1. punktā minētās pārbaudes, pieteikuma iesniedzējs sniedz atbilstošu un pietiekamu informāciju par:

               a)

               pārtikas fermenta identifikāciju, tostarp norādi uz specifikācijām;

               b)

               funkciju un tehnoloģiskajiem mērķiem, tostarp to tipisko procesu aprakstu, kuros pārtikas fermentu var izmantot;

               c)

               pārtikas fermenta ietekmi uz galīgo pārtikas produktu;

               d)

               pamatojumu, kāpēc fermenta izmantošana nemaldinās patērētājus;

               e)

               attiecīgos gadījumos – paredzētajām standarta un maksimālajām devām;

               f)

               uztura riska novērtējumu, kā aprakstīts Iestādes vadlīniju dokumentā par pārtikas fermentiem (13).

         10. pants
   Aromatizētāju riska novērtēšanai vajadzīgie īpašie dati
   1.   Papildus datiem, kas sniedzami saskaņā ar 5. pantu, pieteikuma iesniedzējs sniedz informāciju par:

               a)

               ražošanas procesu;

               b)

               specifikācijām;

               c)

               attiecīgos gadījumos – informāciju par daļiņu izmēriem, dažādu izmēru daļiņu izkārtojumu un citiem fizikāli ķīmiskajiem raksturlielumiem;

               d)

               attiecīgos gadījumos – esošajām atļaujām un riska novērtējumiem;

               e)

               paredzētajiem izmantošanas veidiem pārtikā un paredzētajām standarta un maksimālajām devām ES sarakstā minētajās kategorijās vai konkrētos pārtikas produktu veidos kādā no šīm kategorijām;

               f)

               informāciju par uztura avotiem;

               g)

               uztura riska novērtējumu;

               h)

               bioloģiskajiem un toksiskuma datiem.

         2.   Iepriekš 1. punkta h) apakšpunktā minētie bioloģiskie un toksiskuma dati attiecas uz šādām galvenajām jomām:

               a)

               analīzi attiecībā uz strukturālu/metabolisku līdzību ar aromatizējošām vielām esošā aromatizētāju grupas novērtējumā (flavouring group evaluation – FGE);

               b)

               genotoksiskumu;

               c)

               attiecīgos gadījumos – subhronisku toksiskumu;

               d)

               attiecīgos gadījumos – attīstības toksiskumu;

               e)

               attiecīgos gadījumos – datiem par hronisku toksiskumu/ kancerogēniskumu.

         11. pants
   Aromatizētāju riska pārvaldībai vajadzīgie dati
   Kopā ar pieteikumu iesniegtajā papildu dokumentācijā iekļauj šādu informāciju:

               a)

               aromatizētāja identifikācija, tostarp norāde uz esošajām specifikācijām;

               b)

               vielas organoleptiskās īpašības;

               c)

               paredzētās standarta un maksimālās devas pārtikas produktu kategorijās vai konkrētos pārtikas produktos, kas pieder pie kādas no šīm kategorijām;

               d)

               iedarbības novērtējums, pamatojoties uz paredzētajām standarta un maksimālajām devām visās attiecīgajās kategorijās vai produktos.

         III   NODAĻA

      PIETEIKUMU DERĪGUMA PĀRBAUDES KĀRTĪBA

   12. pants
   Procedūras
   1.   Saņemot iesniegumu, Komisija nekavējoties pārbauda, vai pārtikas piedeva, pārtikas ferments vai aromatizētājs ietilpst attiecīgā pārtikas nozares tiesību akta darbības jomā un vai pieteikumā ir iekļauti visi II nodaļā paredzētie elementi.
   2.   Ja pieteikumā ir iekļauti visi II nodaļā paredzētie elementi, Komisija vajadzības gadījumā lūdz Iestādi pārbaudīt, vai dati ir piemēroti riska novērtēšanai saskaņā ar zinātniskajiem atzinumiem par informācijas prasībām attiecībā uz vielu apstiprināšanas pieteikumu izvērtēšanu, un attiecīgos gadījumos lūdz sagatavot atzinumu.
   3.   Iestāde 30 darba dienu laikā no Komisijas lūguma saņemšanas ar vēstuli informē Komisiju par datu piemērotību riska novērtēšanai. Ja datus atzīst par piemērotiem riska novērtēšanai, no dienas, kad Komisija saņem Iestādes vēstuli, sākas Regulas (EK) Nr. 1331/2008 5. panta 1. punktā minētais izvērtēšanas laikposms.
   Tomēr saskaņā ar Regulas (EK) Nr. 1332/2008 17. panta 4. punkta otrās daļas a) apakšpunktu Regulas (EK) Nr. 1331/2008 5. panta 1. punkts neattiecas uz pārtikas fermentu ES saraksta veidošanu.
   4.   Ja pieteikums attiecas uz pārtikas piedevu, pārtikas fermentu un aromatizētāju ES saraksta atjaunināšanu, Komisija pieteikuma iesniedzējam var lūgt papildu informāciju ar pieteikuma derīgumu saistītos jautājumos, informējot pieteikuma iesniedzēju par informācijas sniegšanas termiņu. Ja pieteikums iesniegts saskaņā ar Regulas (EK) Nr. 1332/2008 17. panta 2. punktu, Komisija šo termiņu nosaka kopā ar pieteikuma iesniedzēju.
   5.   Ja pieteikums neietilpst attiecīgā pārtikas nozares tiesību akta darbības jomā vai tajā nav iekļauti visi II nodaļā paredzētie elementi, vai Iestāde uzskata, ka riska novērtēšanai iesniegtie dati nav piemēroti, pieteikumu uzskata par nederīgu. Tādā gadījumā Komisija informē pieteikuma iesniedzēju, dalībvalstis un Iestādi, norādot iemeslus, kāpēc pieteikums uzskatāms par nederīgu.
   6.   Atkāpjoties no 5. punkta, pieteikumu var uzskatīt par derīgu arī tad, ja tajā nav iekļauti visi II nodaļā paredzētie elementi, ar nosacījumu, ka pieteikuma iesniedzējs ir iesniedzis pārbaudāmu pamatojumu attiecībā uz katru trūkstošo elementu.
   IV   NODAĻA

      IESTĀDES ATZINUMS

   13. pants
   Iestādes atzinumā iekļaujamā informācija
   1.   Iestādes atzinumā iekļauj šādu informāciju:

               a)

               pārtikas piedevu, pārtikas fermentu vai aromatizētāju identifikāciju un raksturlielumus;

               b)

               bioloģisko un toksiskuma datu novērtējumu;

               c)

               Eiropas iedzīvotāju uztura riska novērtējumu, ņemot vērā citus iespējamus uztura riska avotus;

               d)

               vispārēju riska novērtējumu, nosakot (ja iespējams un ja tas ir lietderīgi) uz veselību attiecināmu orientējošu vērtību un attiecīgos gadījumos norādot neskaidrības un ierobežojumus;

               e)

               ja uztura risks pārsniedz vispārējā riska novērtējumā noteikto uz veselību attiecināmo orientējošo vērtību, sniedz sīki izstrādātu vielas uztura riska novērtējumu, kurā, ja iespējams, norāda, kā tās pārtikas produktu kategorijas vai pārtikas produkti, kuros vielas izmantošana ir atļauta vai lūgta, palielina kopējo uztura risku;

               f)

               secinājumui.

         2.   Lūgumā sniegt atzinumu Komisija var pieprasīt Iestādei precīzāku papildu informāciju.
   V   NODAĻA

      NOBEIGUMA NOTEIKUMI

   14. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To sāk piemērot 2011. gada 11. septembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 10. martā

            Komisijas vārdā –

            priekšsēdētājs

         José Manuel BARROSO

      (1)  OV L 354, 31.12.2008., 1. lpp.

      (2)  OV L 354, 31.12.2008., 16. lpp.

      (3)  OV L 354, 31.12.2008., 7. lpp.

      (4)  OV L 354, 31.12.2008., 34. lpp.

      (5)  http://www.efsa.europa.eu/en/scdocs/doc/1188.pdf.

      (6)  http://www.efsa.europa.eu/en/scdocs/doc/1305.pdf.

      (7)  http://www.efsa.europa.eu/en/scdocs/doc/1623.pdf.

      (8)  OV L 50, 20.2.2004., 44. lpp.

      (9)  ESAO sērija par labas laboratoriju prakses principiem un atbilstības uzraudzību, Nr. 1. ESAO labas laboratoriju prakses principi (1997. gada redakcija) ENV/MC/CHEM(98)17.

      (10)  http://www.efsa.europa.eu/en/efsajournal.htm.

      (11)  http://ec.europa.eu/dgs/health_consumer/index_en.htm.

      (12)  OV L 268,18.10.2003., 1. lpp.

      (13)  EFSA vadlīniju dokuments par pārtikas fermentu pieteikuma dokumentācijas iesniegšanu, ko sagatavojusi ekspertu grupa jautājumos, kas saistīti ar pārtikas fermentiem, aromatizētājiem, pārstrādes līdzekļiem un materiāliem, kuri nonāk saskarē ar pārtiku, “EFSA Vēstnesis” (2009. g.) Nr. 1305, 1. lpp.

      PIELIKUMS

         PĀRTIKAS PIEDEVU ATĻAUJAS PIETEIKUMA VĒSTULES PARAUGS

      EIROPAS KOMISIJA
      Ģenerāldirektorāts
      Direktorāts
      Struktūrvienība
      Datums: …
      Temats: pārtikas piedevas atļaujas pieteikums saskaņā ar Regulu (EK) Nr. 1331/2008

                  

                  Pieteikums atļaujas saņemšanai attiecībā uz jaunu pārtikas piedevu

                  

                  Pieteikums attiecībā uz jau atļautas pārtikas piedevas izmantošanas nosacījumu grozījumiem

                  

                  Pieteikums attiecībā uz jau atļautas pārtikas piedevas specifikāciju grozījumiem

            (Norādiet, atzīmējot attiecīgo lodziņu.)
      Pieteikuma iesniedzējs(-i) un/vai tā/to pārstāvis(-ji) Eiropas Savienībā
      (nosaukums, adrese, …)
      …
      …
      …
      iesniedz šo pieteikumu, lai atjauninātu pārtikas piedevu ES sarakstu.
      Pārtikas piedevas nosaukums:
      …

         ELINCS vai EINECS numurs (ja pieejams)

         CAS numurs (ja piemērojams)
      Pārtikas piedevu funkcionālā(-ās) grupa(-as) (1):
      (norādīt)
      …
      Pārtikas produktu kategorijas un paredzētās devas

                  Pārtikas produktu kategorija

                  Standarta deva

                  Paredzētā maksimālā deva

            Ar cieņu,
      Paraksts: …
      Pielikumi:

                  

                  pilnīga dokumentācija;

                  

                  dokumentācijas publiskais kopsavilkums;

                  

                  detalizēts dokumentācijas kopsavilkums;

                  

                  to dokumentācijas daļu saraksts, kas būtu uzskatāmas par konfidenciālām;

                  

                  pieteikuma iesniedzēja(-u) administratīvo datu kopija.

         PĀRTIKAS FERMENTU ATĻAUJAS PIETEIKUMA VĒSTULES PARAUGS

      EIROPAS KOMISIJA
      Ģenerāldirektorāts
      Direktorāts
      Struktūrvienība
      Datums: …
      Temats: pārtikas fermenta atļaujas pieteikums saskaņā ar Regulu (EK) Nr. 1331/2008

                  

                  Pieteikums atļaujas saņemšanai attiecībā uz jaunu pārtikas fermentu

                  

                  Pieteikums attiecībā uz jau atļauta pārtikas fermenta izmantošanas nosacījumu grozījumiem

                  

                  Pieteikums attiecībā uz jau atļauta pārtikas fermenta specifikāciju grozījumiem

            (Norādiet, atzīmējot attiecīgo lodziņu.)
      Pieteikuma iesniedzējs(-i) un/vai tā/to pārstāvis(-ji) Eiropas Savienībā
      (nosaukums, adrese, …)
      …
      …
      iesniedz šo pieteikumu, lai atjauninātu pārtikas fermentu ES sarakstu.
      Pārtikas fermenta nosaukums:
      …

         IUBMB Fermentu komisijas piešķirtais fermenta klasifikācijas numurs
      Izejmateriāls
      …
      …

                  Nosaukums

                  Specifikācijas

                  Pārtikas produkti

                  Izmantošanas nosacījumi

                  Ierobežojumi attiecībā uz pārtikas fermenta pārdošanu galapatērētājiem

                  Īpašas prasības attiecībā uz pārtikas marķējumu

            Ar cieņu,
      Paraksts: …
      Pielikumi:

                  

                  pilnīga dokumentācija;

                  

                  dokumentācijas publiskais kopsavilkums;

                  

                  detalizēts dokumentācijas kopsavilkums;

                  

                  to dokumentācijas daļu saraksts, kas būtu uzskatāmas par konfidenciālām;

                  

                  pieteikuma iesniedzēja(-u) administratīvo datu kopija.

         AROMATIZĒTĀJU ATĻAUJAS PIETEIKUMA VĒSTULES PARAUGS

      EIROPAS KOMISIJA
      Ģenerāldirektorāts
      Direktorāts
      Struktūrvienība
      Datums: …
      Temats: pārtikas aromatizētāja atļaujas pieteikums saskaņā ar Regulu (EK) Nr. 1331/2008

                  

                  Pieteikums atļaujas saņemšanai attiecībā uz jaunu aromatizējošu vielu

                  

                  Pieteikums atļaujas saņemšanai attiecībā uz jaunu aromatizējošu preparātu

                  

                  Pieteikums atļaujas saņemšanai attiecībā uz jaunu aromatizētāja prekursoru

                  

                  Pieteikums atļaujas saņemšanai attiecībā uz jaunu termiskās apstrādes aromatizētāju

                  

                  Pieteikums atļaujas saņemšanai attiecībā uz citu jaunu aromatizētāju

                  

                  Pieteikums atļaujas saņemšanai attiecībā uz jaunu izejmateriālu

                  

                  Pieteikums attiecībā uz jau atļauta pārtikas aromatizētāja izmantošanas nosacījumu grozījumiem

                  

                  Pieteikums attiecībā uz jau atļauta pārtikas aromatizētāja specifikāciju grozījumiem

            (Norādiet, atzīmējot attiecīgo lodziņu.)
      Pieteikuma iesniedzējs(-i) un/vai tā/to pārstāvis(-ji) Eiropas Savienībā
      (nosaukums, adrese, …)
      …
      …
      iesniedz šo pieteikumu, lai atjauninātu pārtikas aromatizētāju ES sarakstu.
      Aromatizētāja vai izejmateriāla nosaukums:
      …

         FL-, CAS-, JECFA-, CoE numurs (ja pieejams)
      Aromatizētāja organoleptiskās īpašības
      …
      Pārtikas produktu kategorijas un paredzētās devas

                  Pārtikas produktu kategorija

                  Standarta deva

                  Paredzētā maksimālā deva

            Ar cieņu,
      Paraksts: …
      Pielikumi:

                  

                  pilnīga dokumentācija;

                  

                  dokumentācijas publiskais kopsavilkums;

                  

                  detalizēts dokumentācijas kopsavilkums;

                  

                  to dokumentācijas daļu saraksts, kas būtu uzskatāmas par konfidenciālām;

                  

                  pieteikuma iesniedzēja(-u) administratīvo datu kopija.

         (1)  Funkcionālās grupas, kas attiecas uz pārtikas piedevām, kuras lieto pārtikas produktos, un uz pārtikas piedevām, ko lieto pārtikas piedevās un pārtikas fermentos, ir norādītas Regulas (EK) Nr. 1333/2008 I pielikumā. Ja piedeva neietilpst nevienā no minētajām grupām, pieteikuma iesniedzējs var ieteikt jaunu funkcionālās grupas nosaukumu un definīciju.


title: Komisijas Īstenošanas regula (ES) Nr. 726/2014 ( 2014. gada 30. jūnijs ), ar ko groza Padomes Regulu (EK) Nr. 992/95 attiecībā uz jaunu Savienības tarifu kvotu sagatavotām siļķēm, kuru izcelsme ir Norvēģijā

text:
               1.7.2014

               LV

               Eiropas Savienības Oficiālais Vēstnesis

               L 192/41

         KOMISIJAS ĪSTENOŠANAS REGULA (ES) Nr. 726/2014
   (2014. gada 30. jūnijs),
   ar ko groza Padomes Regulu (EK) Nr. 992/95 attiecībā uz jaunu Savienības tarifu kvotu sagatavotām siļķēm, kuru izcelsme ir Norvēģijā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1995. gada 10. aprīļa Regulu (EK) Nr. 992/95, ar kuru atver Kopienas tarifu kvotas dažiem Norvēģijas izcelsmes lauksaimniecības un zvejniecības produktiem un paredz šo kvotu pārvaldību (1), un jo īpaši tās 5. panta 1. punkta b) apakšpunktu,
   tā kā:

               (1)

               Ar Padomes Lēmumu 2014/343/ES (2) apstiprina, ka pēc Horvātijas Republikas pievienošanās Eiropas Savienībai tiek parakstīts un provizoriski piemērots Papildprotokols Nolīgumam starp Eiropas Ekonomikas kopienu un Norvēģijas Karalisti.

               (2)

               Papildprotokolā paredzēta jauna tarifu kvota Norvēģijas izcelsmes konkrēti sagatavotu siļķu laišanai brīvā apgrozībā Eiropas Savienībā.

               (3)

               Ir nepieciešams grozīt Regulu (EK) Nr. 992/95, lai ieviestu jauno tarifu kvotu.

               (4)

               Jaunā tarifu kvota būtu jāpiemēro divpadsmit mēnešus. Saskaņā ar Lēmumu 2014/343/ES tā ir piemērojama no papildprotokola provizoriskās piemērošanas dienas. Tāpēc šī regula būtu jāpiemēro no tās pašas dienas.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 992/95 pielikumā iekļauj šādu tekstu:

                  “09.0859

                  ex 1604 12 91
                  ex 1604 12 99

                  10
                  11
                  19

                  Siļķes, ar garšvielām un/vai konservētas ar etiķi, sālījumā

                  No 1.8.2014. līdz 31.7.2015.

                  1 400 tonnas (sausais tīrsvars)

                  0”

   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. augusta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 30. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 101, 4.5.1995., 1. lpp.

      (2)  OV L 170, 11.6.2014., 3. lpp.


title: Komisijas Īstenošanas regula (ES) Nr. 1222/2013 ( 2013. gada 29. novembris ) par atļauju izmantot propionskābi, nātrija propionātu un amonija propionātu kā barības piedevas atgremotājiem, cūkām un mājputniem  Dokuments attiecas uz EEZ

text:
               30.11.2013

               LV

               Eiropas Savienības Oficiālais Vēstnesis

               L 320/16

         KOMISIJAS ĪSTENOŠANAS REGULA (ES) Nr. 1222/2013
   (2013. gada 29. novembris)
   par atļauju izmantot propionskābi, nātrija propionātu un amonija propionātu kā barības piedevas atgremotājiem, cūkām un mājputniem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju izmantot propionskābi, nātrija propionātu un amonija propionātu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Minētais pieteikums attiecas uz atļauju izmantot propionskābi, nātrija propionātu un amonija propionātu kā barības piedevas visām dzīvnieku sugām, klasificējot to piedevu kategorijā “tehnoloģiskās piedevas” un funkcionālajā grupā “skābbarības piedevas”. Pieteikumā iekļauti arī citi šo vielu izmantojuma veidi, par kuriem pagaidām lēmums nav pieņemts.

               (4)

               Eiropas Pārtikas nekaitīguma iestāde (“iestāde”) 2011. gada 16. novembra atzinumā (2) secināja, ka, ievērojot ierosinātos izmantošanas nosacījumus, propionskābei, nātrija propionātam un amonija propionātam nav kaitīgas ietekmes uz dzīvnieku veselību, cilvēku veselību vai vidi. Tika secināts arī, ka attiecīgās vielas uzlabo viegli ieskābējama materiāla aerobo stabilitāti. Iestāde uzskata, ka nav vajadzības noteikt īpašas prasības uzraudzībai pēc piedevu laišanas tirgū. Tā pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodēm.

               (5)

               Attiecīgo vielu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šīs vielas būtu jāļauj izmantot atbilstīgi šīs regulas pielikumam.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minētās vielas, kas iekļautas piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts izmantot kā dzīvnieku barības piedevas atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  EFSA Journal 2011; 9(12):2446.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas beigu termiņš

                  mg/kg kompleksās barības ar mitruma saturu 12 %

                     Tehnoloģisko piedevu kategorija. Funkcionālā grupa: skābbarības piedevas

                  1k280

                  —

                  Propionskābe

                                 Piedevas sastāvs

                              Propionskābe ≥ 99,5 %

                                 Aktīvās vielas raksturojums

                                          Propionskābe ≥ 99,5 %

                                          C3H6O2
                                             CAS Nr.: 79-09-4

                                          Negaistošs atlikums ≤ 0,01 %, žāvējot 140 °C temperatūrā līdz konstantam svaram

                                          Aldehīdi ≤ 0,1 %, izteikti kā formaldehīds

                                          Iegūts ķīmiskā sintēzē

                                 Analīzes metode
                                  (1)

                              Propionskābes kvantēšana, izsakot kā kopējo propionskābi barības piedevā, premiksos, dzīvnieku barībā: jonu eksklūzijas augstas izšķirtspējas šķidruma hromatogrāfija ar refrakcijas koeficientu (HPLC-RI)

                  Atgremotāji

                  —

                  —

                  —

                              1.

                              Citu organisko skābju vienlaicīga lietošana atļautajās maksimālajās devās ir kontrindicēta.

                              2.

                              Piedevu izmanto viegli ieskābējamā materiālā (2).

                              3.

                              Vienlaicīga lietošana ar citiem aktīvo vielu avotiem nedrīkst pārsniegt atļauto maksimālo saturu.

                              4.

                              Drošībai: darba laikā jālieto elpceļu aizsarglīdzekļi, aizsargbrilles, cimdi un aizsargapģērbs.

                  2023. gada 20. decembris

                  Cūkas

                  —

                  30 000

                  Mājputni

                  —

                  10 000

                  1k281

                  —

                  Nātrija propionāts

                                 Piedevas sastāvs

                              Nātrija propionāts ≥ 98,5 %

                                 Aktīvās vielas raksturojums

                                          Nātrija propionāts ≥ 98,5 %

                                          C3H5O2Na

                                             CAS Nr.: 137-40-6

                                          Zudums žāvējot ≤ 4 %, nosaka, divas stundas žāvējot 105 °C temperatūrā

                                          Ūdenī nešķīstošas vielas ≤ 0,1 %

                                          Iegūts ķīmiskā sintēzē

                                 Analīzes metode
                                  (1)

                              Nātrija propionāta kvantēšana barības piedevā:

                                          1)

                                          jonu eksklūzijas augstas izšķirtspējas šķidruma hromatogrāfija ar refrakcijas koeficientu (HPLC-RI) — kopējā propionāta noteikšanai; un

                                          2)

                                          atomabsorbcijas spektroskopija, AAS (EN ISO 6869) — kopējā nātrija noteikšanai.

                                    Nātrija propionāta kvantēšana, izsakot kā kopējo propionskābi premiksos, dzīvnieku barībā: jonu eksklūzijas augstas izšķirtspējas šķidruma hromatogrāfija ar refrakcijas koeficientu (HPLC-RI).

                  Atgremotāji

                  —

                  —

                  —

                              1.

                              Citu organisko skābju vienlaicīga lietošana atļautajās maksimālajās devās ir kontrindicēta.

                              2.

                              Piedevu izmanto viegli ieskābējamā materiālā (2).

                              3.

                              Vienlaicīga lietošana ar citiem aktīvo vielu avotiem nedrīkst pārsniegt atļauto maksimālo saturu.

                              4.

                              Drošībai: darba laikā jālieto elpceļu aizsarglīdzekļi, aizsargbrilles, cimdi un aizsargapģērbs.

                  2023. gada 20. decembris

                  Cūkas

                  —

                  30 000 (3)

                  Mājputni

                  —

                  10 000 (3)

                  1k284

                  —

                  Amonija propionāts

                                 Piedevas sastāvs

                              Amonija propionāta preparāts ≥ 19,0 %, propionskābe ≤ 80,0 % un ūdens ≤ 30 %

                                 Aktīvās vielas raksturojums

                                          Amonija propionāts C3H9O2N

                                             CAS Nr. 17496-08-1

                                          Iegūts ķīmiskā sintēzē

                                 Analīzes metode
                                  (1)

                              Amonija propionāta kvantēšana barības piedevā:

                                          1)

                                          jonu eksklūzijas augstas izšķirtspējas šķidruma hromatogrāfija ar refrakcijas koeficientu (HPLC-RI) —kopējā propionāta noteikšanai; un

                                          2)

                                          titrācija ar sērskābi un nātrija hidroksīdu amonjaka noteikšanai.

                                    Amonija propionāta kvantēšana, izsakot kā kopējo propionskābi premiksos, dzīvnieku barībā:
                              jonu eksklūzijas augstas izšķirtspējas šķidruma hromatogrāfija ar refrakcijas koeficientu (HPLC-RI).

                  Atgremotāji

                  —

                  —

                  —

                              1.

                              Citu organisko skābju vienlaicīga lietošana atļautajās maksimālajās devās ir kontrindicēta.

                              2.

                              Piedevu izmanto viegli ieskābējamā materiālā (2).

                              3.

                              Vienlaicīga lietošana ar citiem aktīvo vielu avotiem nedrīkst pārsniegt atļauto maksimālo saturu.

                              4.

                              Drošībai: darba laikā jālieto elpceļu aizsarglīdzekļi, aizsargbrilles, cimdi un aizsargapģērbs.

                  2023. gada 20. decembris

                  Cūkas

                  —

                  30 000 (3)

                  Mājputni

                  —

                  10 000 (3)

         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Viegli ieskābējama lopbarība: > 3 % šķīstošu karbohidrātu svaigā materiālā (piemēram, vesela kukurūza, airenes, lāčauzas vai cukurbiešu mīkstums). Komisijas Regula (EK) Nr. 429/2008 (OV L 133, 22.5.2008., 1. lpp.).

         (3)  Kā propionskābe.


title: Komisijas Īstenošanas regula (ES) 2015/1921 (2015. gada 26. oktobris), ar ko groza Padomes Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi

text:
               27.10.2015

               LV

               Eiropas Savienības Oficiālais Vēstnesis

               L 281/5

         KOMISIJAS ĪSTENOŠANAS REGULA (ES) 2015/1921
   (2015. gada 26. oktobris),
   ar ko groza Padomes Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2004. gada 19. februāra Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi (1) un jo īpaši tās 11. panta b) punktu,
   tā kā:

               (1)

               Regulas (EK) Nr. 314/2004 III pielikumā ir uzskaitītas personas un uzņēmumi, uz kuriem saskaņā ar minēto regulu attiecas līdzekļu un saimniecisko resursu iesaldēšana.

               (2)

               Padomes Lēmumā 2011/101/KĀDP (2) identificētas fiziskās un juridiskās personas, kurām šādi ierobežojumi jāpiemēro, kā noteikts minētā lēmuma 5. pantā, un ar Regulu (EK) Nr. 314/2004 minēto lēmumu īsteno, ciktāl vajadzīga rīcība Savienības līmenī.

               (3)

               Padome 2015. gada 26. oktobrī nolēma svītrot vienas mirušas personu vārdu, kurai būtu jāpiemēro ierobežojumi. Regulas (EK) Nr. 314/2004 III pielikums būtu atbilstīgi jāgroza,

         IR PIEŅĒMUSI ŠO REGULU.
   1. pants
   Regulas (EK) Nr. 314/2004 III pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 26. oktobrī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 55, 24.2.2004., 1. lpp.

      (2)  Padomes 2011. gada 15. februāra Lēmums 2011/101/KĀDP par ierobežojošiem pasākumiem pret Zimbabvi (OV L 42, 16.2.2011., 6. lpp.).

      PIELIKUMS
      Regulas (EK) Nr. 314/2004 III pielikuma iedaļā “I. Personas” svītro šādas fiziskas personas:
      I.   Personas

         “Amos Bernard MIDZI (Mugenva). Dzimšanas datums: 4.7.1952. Cita informācija: a) Bijušais kalnraktuvju un ieguves rūpniecības attīstības ministrs; b) bijušais enerģētikas un elektroenerģijas attīstības ministrs; c) ZANU-PF partijas priekšsēdētājs Harare. d) Bijušais valdības loceklis, saistīts ar valdības ZANU-PF frakciju. e) Organizēja eskortu ZANU-PF atbalstītājiem un karavīriem, kuri 2008. gada jūnijā uzbruka iedzīvotājiem un sagrāva mājas. f) Saistīts ar vardarbību Epworth, atbalstīja kaujinieku bāzes 2008. gadā un arī 2011. gadā.”